договори за оперативен лизинг, свързани с нетекущи активи.
 За тази променлива лизингът се класифицира като оперативен лизинг, ако по същество той не води до прехвърляне на всички рискове и ползи, произтичащи от собствеността върху даден базов актив.
 5) Променлива 240105: „Покупки на енергийни продукти“
 В тази променлива следва да бъдат включени покупките на всички енергийни продукти през референтния период, единствено ако са закупени за използването им като гориво. Следва да бъдат изключени енергийните продукти, закупени като суровина или за препродажба без преработка. Информацията следва да бъде представена само като стойност.
 6) Променлива 240106: „Плащания към подизпълнители“
 За дейности по раздели B — E от NACE плащанията към подизпълнители са плащанията, извършени от единицата в полза на трети страни в замяна на промишлени стоки и услуги, доставени като част от договор за подизпълнение, определен както следва:
 Две предприятия са обвързани с договор за подизпълнение, когато следните условия А и Б са спазени едновременно:
 А.
 предприятието клиент, наричано още „основен изпълнител“, участва в проектирането на продукта, като предоставя, дори частично, технически спецификации на предприятието доставчик, наричано още „подизпълнител“, и/или му предоставя материалите, които да бъдат преработени;
 Б.
 предприятието клиент продава продукта, който е предмет на договора за подизпълнение, или като такъв, или като част от по-сложен продукт, и поема отговорността за продукта след продажбата.
 Забележка: договарянето само на цвят, размер или каталожен номер не представлява само по себе си техническа спецификация. Производството на продукт по поръчка само по себе си не означава задължително договаряне с подизпълнител.
 За статистиката относно дейностите, определени в раздел F от NACE, плащанията към подизпълнители са плащанията, направени от единицата в полза на трети страни в замяна на строителни работи, извършени като част от договор за подизпълнение.
 Две предприятия са обвързани с договор за подизпълнение, когато условия А, Б, В и Г са спазени едновременно:
 A.
 Предприятието клиент сключва договор с предприятието доставчик, наричано по-нататък „подизпълнител“, за изпълнението на строителни работи или предоставянето на услуги, които са неразделна част от строителния процес;
 Б.
 Предприятието клиент поема отговорността за крайния продукт на строителния процес, като отговорността обхваща също и строителните работи и услугите, извършени или предоставени от подизпълнителите. В някои случаи подизпълнителят може също да поеме част от отговорността.
 В.
 Предприятието клиент предоставя спецификации на подизпълнителя; така например извършваните от подизпълнителя строителни работи или услуги трябва да са стриктно съобразени със специфичните изисквания по съответния проект и затова не могат да бъдат под формата на стандартизирана или типова работа или услуга;
 Г.
 По отношение на договора не се прилага договореност за съдружие, например съвместно участие в процедура за възлагане на обществена поръчка, обединение или съвместно предприятие и др.
 7) Променлива 240201: „Промяна на запасите от стоки“
 Промяната на запасите от стоки е разликата между общата стойност на стоково-материалните запаси, признати от статистическата единица в края и съответно в началото на референтния период. Стойността на тези стоково-материални запаси е стойността, с която са били признати във финансовите отчети.
 8) Променлива 240202: „Промяна на запасите от продукция и незавършено производство“
 Тази променлива се определя като промяната на стойността на запасите от